text: শেরপুর সরকারি ভিক্টোরিয়া একাডেমী ১৮৮৭ সালে তৎকালীন ব্রিটিশ ভারতে প্রতিষ্ঠিত একটি উচ্চ বিদ্যালয়। এটি বাংলাদেশের ঐতিহ্যবাহী শিক্ষা প্রতিষ্ঠানগুলোর মধ্যে অন্যতম। শুধুমাত্র ছেলেরাই এ বিদ্যালয়ে অধ্যয়নের সুযোগ পায়। বিদ্যালয়টি শেরপুর শহরের কেন্দ্রস্থলে অবস্থিত। ১৯৮১ সালে বিদ্যালয়টি জাতীয়করণ করা হয়। এই সরকারি বিদ্যালয়টিতে ৩য় থেকে ১০ম শ্রেণি পর্যন্ত শিক্ষা প্রদান করা হয়। ম্যাট্রিক (বর্তমানের সেকেন্ডারি স্কুল সার্টিফিকেট বা এসএসসি) পরীক্ষায় এ বিদ্যালয়ের ছাত্ররা বাংলাদেশের জাতীয় পর্যায়ে নিয়মিত কৃতিত্বের পরিচয় দিয়ে আসছে। বাংলাদেশের অনেক মেধাবী ব্যক্তি এ বিদ্যালয়ে পড়াশোনা করেছেন।
  
  উল্লেখযোগ্য শিক্ষার্থী
   এ. এন. এম. নূরুজ্জামান, বীরউত্তম, সামরিক কর্মকর্তা ও মুক্তিযুদ্ধের সেক্টর কমান্ডার।
  ড. সৌমত্র শেখর, অধ্যাপক ও লেখক।
  
  তথ্যসূত্র
  
  বিষয়শ্রেণী:শেরপুর জেলার শিক্ষা প্রতিষ্ঠান
  বিষয়শ্রেণী:১৮৮৭-এ প্রতিষ্ঠিত শিক্ষা প্রতিষ্ঠান
title: শেরপুর সরকারি ভিক্টোরিয়া একাডেমী